عراق ده ترور تشکیلاتی داعش نینگ باشلیغی ابوبکر البغدادی گه یقین بیر کیشی دن عبارت داعش نینگ سوزده (به اصطلاح) امیر لری دن بیری نینگ اوشلنگن لیگی بیلدیریلدی.
عراق مدافعه وزیرلیگی تامانیدن بیریلگن یازمه بیاناتده, الانبار ولایتی نینگ هیت تومنیده اویوشتیریلگن عملیات نتیجه سیده داعش نینگ مهم قوماندان لریدن بیری نینگ اوشلنگن لیگی معلوم قیلیندی.
اسمی ذکر ایتیلمه گن خوددی شوو ترورچی نینگ البغدادی گه یقین بیر کیشی بولیب ترور تشکیلاتی داعش نینگ سوزده امیرلریدن بیری ایکن لیگی بیلدیریلدی.
ترور تشکیلاتی داعش, 2014- ییل جون آییده عراق نینگ اوچ دن بیر قسمی نی قولگه کیریترایکن, عراق کوچ لری ایسه, 2017- ییل دسامبر آییده عملیات اویوشتیریب خوددی شوو منطقه لرنینگ بویوک بیر قسمی نی قیتریب آلدی.
بونگه قره مسدن اوشبو ترور تشکیلاتی اینیقسه کرکوک, دیالا, موصل, صلاح الدین و الانبار ولایت لری نینگ چیککه حدود لریده اوز فعالیت لری نی دوام ایتتیرماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
